section_heading: Radnja
paragraph_text: Nakon što je materijal nestao, Tony odmah naziva Chrisa kako bi ga ukorio. Tony mu kaže kako u graditeljskim poslovima ne vidi financijskog potencijala te da je bijesan jer će krađa donijeti neželjenu pozornost njihovoj uključenosti u posao. Christopher odlazi kući kako bi se nafiksao i požalio se Adriani. Prijekor prenosi i članovima ekipe Patsyju i Little Paulieju, ali Patsy inzistira kako ga je Chris "pogledao" što je shvatio kao odobrenje.